Zuma nie by staatsrede, sê parlement nou | Maroela Media
Die parlement het Woensdag gesê hy het 'n fout begaan toe hy vroeër die dag op Twitter bevestig het dat oudpres. Jacob Zuma vanjaar se staatsrede gaan bywoon.
"'n Lys van voormalige presidente wat bywoning van #SONA bevestig het, het voormalige president Jacob Zuma verkeerdelik in 'n vorige twiet ingesluit. Die bevestiging was voortydig; 'n korrekte bygewerkte lys sal later vandag versprei word. Die fout word betreur," sê die parlement nou.
Dit volg enkele ure nadat die parlement die oudpresident se bywoning Woensdagoggend op Twitter bevestig het te midde van omstredenheid oor sy klaarblyklike siekte.
Carl Niehaus, woordvoerder van die MK-veteranevereniging (MKMVA), sê volgens die organisasie se wete ondergaan Zuma tans behandeling in die buiteland. Die MKMVA het Zuma nog altyd ondersteun.
Maroela Media het verlede week berig dat Zuma nie opgedaag het vir sy hofsaak in die hooggeregshof in Pietermaritzburg nie. 'n Siektebrief van 1 Militêre Hospitaal is by die hof ingedien, maar die staatsaanklaer het talle vrae oor dié dokument gehad en die hof het dit verwerp. 'n Lasbrief vir Zuma se inhegtenisneming is gevolglik uitgereik en is van krag indien hy nie op 6 Mei vir die hofsaak opdaag nie.
Zondo het vroeër 'n aansoek van die kommissie se eie regspan aangehoor dat Zuma gedagvaar word om van 27 tot 31 Januarie voor die kommissie te getuig, nadat hy nie op die afgelope drie geskeduleerde verskyningsdatums opgedaag het nie – elke keer met 'n ander verskoning.
Die staatsrede vind vanaand omstreeks 19:00 plaas.
Weet jy – as hy nie daar wil wees nie – hoekom moet die SAAK altyd uitgestel word. Kry al die bewyse en as die aanklagte suksesvol is, gaan arresteer hom en smyt hom waar hy hoort – in die tronk.
Sal mnr niehaus nie bereid wees om in sy plek te staan nie ?
die ou is te besig met "skelm streke" het nie tyd vir die klomp nie want hy besef hy het klaar alles opge…
Daar gaan sy gratis ete en drank lol. Darm hoef die blastingbetalers nou nie op te dok vir hom en sy vrou vir nuwe klere vir die staatsrede nie.